കൂടുതല് വാക്സിന് ആവശ്യപ്പെടും: മുഖ്യമന്ത്രി തിരുവനന്തപുരം: ഓണത്തിനു മുമ്ബ് കൂടുതല് വാക്സിന് ലഭ്യമാക്കാന് കേന്ദ്ര സര്ക്കാരിനോട് ആവശ്യപ്പെടുമെന്ന് മുഖ്യമന്ത്രി പിണറായി വിജയന്. ഇന്നു ലഭിക്കുന്ന അഞ്ചു ലക്ഷം ഡോസ് രണ്ടു ദിവസം കൊണ്ട് കൊടുത്തുതീര്ക്കും. ടി.പി.ആര്. അടിസ്ഥാനത്തിലുള്ള നിയന്ത്രണങ്ങള് തുടരുമെന്നും കോവിഡ് അവലോകന യോഗത്തില് മുഖ്യമന്ത്രി പറഞ്ഞു.ആവശ്യത്തിനു വാക്സിന് ലഭ്യമായാല് പ്രതിദിനം നാലു ലക്ഷം ഡോസെങ്കിലും നല്കാന് ശ്രമിക്കും. വാക്സിനെടുക്കാന് വരുന്നവര് ആര്.ടി.പി.സി.ആര്. നെഗറ്റീവ് സര്ട്ടിഫിക്കറ്റ് കരുതേണ്ടതില്ല. കര്ശനമായ കോവിഡ് പ്രോട്ടോക്കോള് പാലിച്ച് തുണിക്കടകള് തുറക്കാന് അനുവദിക്കുന്നത് ആലോചിക്കും. വാക്സിനേറ്റ് ചെയ്ത നിശ്ചിത എണ്ണം ജീവനക്കാരെ ഉപയോഗിച്ച് കടയുടമകള് ക്രമീകരണമൊരുക്കണം. വിദ്യാര്ഥികള്ക്കു നീറ്റ് പരീക്ഷയെഴുതാന് ഫോട്ടോ ആവശ്യമായതിനാല് നിശ്ചിത ദിവസങ്ങളില് സ്റ്റുഡിയോകള് പ്രവര്ത്തിക്കാന് അനുമതി നല്കുമെന്നും മുഖ്യമന്ത്രി പറഞ്ഞു.